Slávia TU Košice (basketbal)

Slávia TU Košice (Slávia Technická Univerzita Košice) je slovenský mužský basketbalový klub sídliaci v Košiciach. Bol založený v roku 1952 pod názvom Slávia Strojár Košice. Družstvo mužov 8 sezón pôsobilo v najvyššej česko-slovenskej súťaži a od roku 1993 je účasníkom slovenskej extraligy. Je to majster Slovenska z roku 2007, viacnásobný medailista slovenskej extraligy a dvojnásobný víťaz Slovenského pohára. V sezóne 1993/94 reprezentoval Slovensko v Koračovom pohári, kde sa dostal do 16-finále. Domáce zápasy klub hrá v Športovej hale Lokomotíva. Od roku 2019 hrá družstvo mužov v 1. lige. B družstvo zasa pôsobí v 2. lige Východ. Mediálny názov znie Slávia Hvar sport resort Košice. 

 Historické názvy 
 1952 – TJ Slávia Strojár Košice
 TJ Slávia VŠT Košice
 TJ Slávia VŠT Energetik Košice
 1991 – Slávia TU Košice
 1998 – BK Ferrost TU Košice
 2000 – BK Slávia TU Košice
 2001 – Delta Online Košice
 2003 – Slávia TU Košice
 2010 – Slávia TU Bemaco Košice
 2011 – Slávia TU Košice
 2015 – KB Košice
 2018 – KB Slávia TU Košice
 2021 – RIM Slávia TU Košice
 Slávia Hvar sport resort Košice

 História 
Klub vznikol v roku 1952 ako jeden z piatich košických vysokoškolských klubov, vo Vysokej škole technickej v Košiciach zameraný na basketbal. V tom čase existovali v Košiciach 4 basketbalové kluby, okrem Slávie VŠT aj TJ Slávia VŠV Košice, TJ Spartak VSS Košice a TJ Lokomotíva Košice. V 60. rokoch pribudol basketbalový oddiel aj v TJ Slávia UPJŠ Košice. Najprv pôsobil v nižších ligách, kým sa začiatkom 70. rokov neprebojoval do najvyššej česko-slovenskej ligy. Potom striedavo pôsobil v I. Slovenskej národnej lige a Česko-slovenskej lige, pričom v najvyššej súťaži absolvoval 8 sezón. V 70. rokoch zrušili svoje basketbalové oddiely v kluboch TJ VSS, TJ VSŽ aj TJ Lokomotíva a ich hráči posilnili tím Slávia VŠT. Tvorili ho predovšetkým univerzitní študenti (amatéri)poslucháči viacerých košických vysokých škôl, v rokoch 1954 až 1982 to bolo 96 hráčov, pričom 63 z nich získalo akademický titul. Z toho 57 tvorili inžinieri a 2 medicínski absolventi. Najlepšie umiestnenia prišli v rokoch 1978 a 1991, keď v česko-slovenskej lige obsadil 7., resp. 8. priečku. 

Po vzniku samostatnej slovenskej ligy bol hneď od začiatku jej súčasťou, už pod vynoveným názvom Slávia TU. Názov sa menil aj krátko po roku 2000, keď do Slávie TU vstúpila spoločnosť Dannaxsport a jej tímy niesli názov Delta Online Košice. Úspešné boli predovšetkým mládežnícke tímy, ktoré získali v juniorskej a kadetskej kategórii desiatky medailí a vychovali viacero juniorských a seniorských reprezentantov. Prvé medajlové umiestnenie medzi seniormi sa klubu podarilo dosiahnuť až v roku 2006. Rok na to sa stal majstrom Slovenska. Ďalšie 2 medailové úspechy prišli, už pod názvom KB Košice (Klub býkov), v rokoch 2017 a 2018, popri ktorých v rokoch 2017 a 2018 získal aj víťazstvo v Slovenskom pohári. Názov KB Košice vznikol po výhre v 1. lige v roku 2015, keď do Slávie TU vstúpilo občianske združenie JF Košice, vzniknuté v roku 2015, ktoré predtým tvorili hráči zaniknutého klubu Esprit Košice. Ten je zasa nástupcom TJ Slávie UPJŠ Košice, niekdajšieho tradičného súpera Slávie TU. Od roku 2021 spolupracuje klub s mládežnickou basketbalovou organizáciou Rim Basket.

 Úspechy klubu 
Extraliga
 1 x 17px2006/07
 1 x 17px2017/18
 2 x 17px2005/06, 2016/17

Slovenský pohár
 2 x 15px2017, 2018

 Sezóny 

Česko-slovenská liga
 Sezóna Liga Celkové umiestnenie1971/72 ČSR liga 11. miesto1972/73 I. SNL 1973/74 I. SNL 1974/75 I. SNL 1975/76 I. SNL 1976/77 I. SNL 1. miesto1977/78 ČSR liga 7. miesto1978/79 ČSR liga 12. miesto1979/80 I. SNL 2. miesto1980/81 I. SNL 9. miesto1981/82 I. SNL 4. miesto1982/83 I. SNL 4. miesto1983/84 I. SNL 5. miesto1984/85 I. SNL 4. miesto1985/86 I. SNL 3. miesto1986/87 I. SNL 1987/88 I. SNL 1988/89 ČSR liga 10. miesto1989/90 ČSR liga 11. miesto1990/91 ČSR liga 8. miesto1991/92 ČSR liga 12. miesto1992/93 ČSR liga 12. miesto

Slovensko
 Sezóna Liga  Celkové umiestnenie1993 Extraliga 6. 6. miesto1993/94 Extraliga 4. 8. miesto1994/95 Extraliga 8. 7. miesto1995/96 Extraliga 10. 9. miesto1996/97 Extraliga 6. 7. miesto1997/98 Extraliga 10. 9. miesto1998/99 Extraliga  8. 10. miesto1999/00 Extraliga  9. 9. miesto2000/01 Extraliga 11.  11. miesto2001/02 1. liga  3. miesto2002/03 1. liga  1. miesto2003/04 Extraliga 8. 7. miesto2004/05 Extraliga 3. 5. miesto2005/06 Extraliga 5.3. miesto2006/07 Extraliga 1.1. miesto2007/08 Extraliga 12. 12. miesto2008/09 Extraliga 11. 12. miesto2009/10 1. liga  4. miesto2010/11 1. liga  2. miesto2011/12 1. liga  3. miesto2012/13 1. liga  4. miesto2013/14 1. liga  2. miesto2014/15 1. liga  1. miesto2015/16 Extraliga 5. 4. miesto2016/17 Extraliga 1.3. miesto2017/18 Extraliga 4.2. miesto2018/19 1. liga  5. miesto2019/20 1. ligapandémia COVID-192020/21 žiadnapandémia COVID-192021/22 1. liga  6. miesto

 Účasť v európskych pohároch 
Koračov pohár
 Koračov pohár 1993/94 1. koloBC Zorile      Slávia TU Košice2. koloSlávia TU Košice      Slavonska Banka Osijek16-fináleSlávia TU Košice      Scavolini Pesaro

 Známi hráči 
 Marián Mátyaš
 Juraj Gacík
 Štefan Svitek

 Referencie 

 Pozri aj 
 VK Slávia TU Košice
 FK Slávia TUKE

 Externé odkazy 
 Oficiálna stránka RIM Slávia TU Košice
 Staršia stránka Slávia TU Košice archive.org
 Staršia stránka KB Košice archive.org

 Zdroje 
 Profil klubu na stránke Slovenskej basketbalovej ligy
 Profil klubu na stránke eurobasket.com 
 Archív súťaží Slovenskej basketbalovej asociácie
 Súťaže FIBA Europe 

Kategória:Slovenské basketbalové kluby
Kategória:Šport v Košiciach
Kategória:Organizácie založené v 1952